Ná 14 seuns het gesin uiteindelik ŉ dogtertjieMoedersdag vir die Schwandt-gesin (Foto: 14 Outdoorsmen/Facebook) Jay en Kateri Schwandt het uiteindelik hierdie maand ŉ dogtertjie, Maggie Jayne, in die gesin verwelkom. Maroela Media het in 2018 oor die gesin berig toe die 14de seun sy opwagting gemaak het. Maggie Jayne is op 5 November gebore, aldus sosialemediaplasings deur die gesin. Voor Maggie Jayne het die Schwandt-egpaar (albei 45 jaar oud) met hul 14 seuns gespog: Tyler, Zach, Drew, Brandon, Tommy, Vinny, Calvan, Gabe, Wesley, Charlie, Luke, Tucker, Francisco en Finley. Die gesin het ŉ webreeks genaamd “14 Outdoorsmen” waar die seuns aan allerhande buitelug-aktiwiteite deelneem op hul 80 hektaar-plaas in die weste van Michigan in die VSA. Die gesin se oudste seun is in sy laat 20’s. Kateri is self een van 14 kinders. ‘n Foto van die groep seuns op 16 Februarie 2018 (Brandon [nou 20] is nie op die foto nie, en Finley en Mary Jayne was nog nie gebore nie) V.l.n.r. die broers Francisco (2), Tucker (4), Luke (6), Charlie (8), Gabe (11), Wesley (9), Calvin (13), Drew (20), Tommy (16) Zach (22), Vinny (15) en Ty Schwandt (25) (Foto: Casey Sykes/The Grand Rapids Press via AP)